পালং পনির
পালং পনির একটি ভারতীয় খাবার। এটি পালং শাকের লেই ও পনির দিয়ে তৈরি করা হয়। পালং শাককে হিন্দি, মারাঠি, গুজরাটি এবং অন্যান্য ভারতীয় ভাষায় পালক বলা হয়। পালং পনির এবং শাক পনির এই দুটি শব্দ কখনও কখনও রেস্তোরাঁগুলিতে পরস্পর পরিবর্তনযোগ্যভাবে ব্যবহৃত হয়। সাধারণভাবে শাক পনির কিন্তু পালং পনির থেকে আলাদা। শাক পনিরে অন্যান্য সবুজ শাক যেমন, সরিষার শাকও থাকে। সেখানে পালং পনিরে শুধুমাত্র পালং শাকই থাকে। ভারতীয় উপমহাদেশের রাস্তার পাশের রেস্তোরাঁগুলি যেগুলি সাধারনত 'ধাবা' নামে বেশি পরিচিত সেই সব রেস্তোরাঁগুলিতে বেশিরভাগ মানুষই পালং পনিরের স্বাদ নিতে ভীড় করেন। এর অন্যতম কারণ হলো এই সব রেস্তোরাঁগুলি পালং পনির জন্য বিশেষভাবে পরিচিত। পালং পনির পুষ্টিতে ভরপুর একটি খাবার। পালং শাক পুষ্টিগুণসম্পন্ন এর সঙ্গে পুষ্টিযুক্ত পনির মেশানোর ফলে এই খাবারের পুষ্টিগুণ বেড়ে যায়।